ज्योतिरादित्य सिंधिया, कमलनाथ की मीटिंग के बीच में से ही वापस लौटे | MP CONGRESS NEWS
HomePoliticalज्योतिरादित्य सिंधिया, कमलनाथ की मीटिंग के बीच में से ही वापस लौटे | MP CONGRESS NEWS
Jyotiraditya Sindhiya V/S Kamal Nath
भोपाल। कांग्रेस पार्टी में बढ़ी तकरार का समाचार आ रहा है। दिल्ली में मुख्यमंत्री कमलनाथ के आवास पर आयोजित मीटिंग में ज्योतिरादित्य सिंधिया भी शामिल हुए थे परंतु वह मीटिंग खत्म होने से पहले ही बाहर निकल गए। माना जा रहा है कि समन्वय समिति की मीटिंग के दौरान कमलनाथ और ज्योतिरादित्य सिंधिया के बीच समन्वय नहीं बन पाया।
कमलनाथ ने दी ज्योतिरादित्य सिंधिया को चुनौती
मुख्यमंत्री कमलनाथ का एक वीडियो सामने आया है। ज्योतिरादित्य सिंधिया ने टीकमगढ़ के खरगापुर विधानसभा में सरकार के खिलाफ सड़क पर उतरने की बात की थी। जब सिंधिया के इस बयान पर मुख्यमंत्री कमलनाथ की प्रतिक्रिया मांगी गई तो उन्होंने सिर्फ इतना कहा " तो उतर जाएं" (और ड्राइवर से कहा चलो)। इस तरह मुख्यमंत्री कमलनाथ ने ज्योतिरादित्य सिंधिया को खुली चुनौती दे दी है।
ज्योतिरादित्य सिंधिया की प्रतिक्रिया का इंतजार
कमलनाथ के बयान के बाद ज्योतिरादित्य सिंधिया के समर्थक आंदोलित हैं। वह ज्योतिरादित्य सिंधिया की प्रतिक्रिया का इंतजार कर रहे हैं। मध्य प्रदेश का घटनाक्रम है। इसके कारण कमलनाथ सरकार संकट में आ सकती है। याद दिला दें कि इससे पहले कमलनाथ दिल्ली में सोनिया गांधी से मिले थे।